ועדת הכנסת, כנסת 19, פרוטוקול מספר 125, 2014-11-05 10:00

יריב לוין: רבותי, אני פותח את הישיבה.

יריב לוין: על סדר יומנו, באחת הישיבות שתכנסנה להיסטוריה, קביעת סדרי דיון מיוחדים לישיבת הכנסת שתיערך היום, י"ב בחשוון התשע"ה, 5 בנובמבר 2014, בשעה 11:00 - לפי סעיף 142 לתקנון הכנסת.

יריב לוין: זאב, אני מציע שתציג לנו את ההצעה ומה הוסכם.

יריב לוין: אני מניח שנאשר את זה.

זאב אלקין: אדוני היושב-ראש, בשיח ביני לבין חבר הכנסת איתן כבל שייצג את סיעות האופוזיציה, ואני מאוד מודה לו על - - -

איתן כבל: אתה יכול להגיד מרכז האופוזיציה בהסכמה – עד שרונית תדיח אותי.

זאב אלקין: אוקיי.

זאב אלקין: בשיח שלי עם חבר הכנסת איתן כבל מרכז האופוזיציה בהסכמה עד שרונית תדיח אותו, סוכם.

זאב אלקין: אני רוצה להודות לאיתן ולכל סיעות האופוזיציה על שיתוף הפעולה.

איתן כבל: יש מה להודות.

זאב אלקין: הנה, אני מודה לפרוטוקול.

זאב אלקין: הם לא פה, רק נציגים של חלק מסיעות האופוזיציה פה.

זאב אלקין: אני דרכם ודרכך ודרך מנהלי סיעות מוסר את תודתי על שיתוף הפעולה פה ועל הגישה האופרטיבית.

זאב אלקין: סוכם הדבר הבא, ואיתן, תקן אותי אם אני טועה, שהיום באופן חריג בגלל שתי נסיבות: אחת, זה מגבלת הזמן שנובעת מהאירועים לזכר רבין בהר הרצל.

זאב אלקין: שנית, בגלל בקשת הממשלה למנות שר פנים כבר השבוע ולא לדחות את זה לשבוע הבא כדי שתהיה חפיפה מסודרת וייכנס שר חדש לתפקידו, באופן חריג היום לאחר השאילתות יתקיים דיון על בקשת הממשלה.

זאב אלקין: בגלל שהוא כבר שר אז זה פורמלית לא מינוי שר, אלא העברת סמכויות ממשרד למשרד.

זאב אלקין: יתקיים על זה דיון והצבעה ובזה יסתיים סדר היום בחלק הזה של הבוקר.

זאב אלקין: באופן חריג לא תתקיים חקיקה פרטית, היא תועבר לשבוע הבא as is עם מכסה כפולה.

זאב אלקין: זאת אומרת, בשבוע הבא נדון במכסה הכפולה של מה שנדון בוועדת שרים לחקיקה השבוע ומה שיידון ביום ראשון הבא – זה דבר אחד שסוכם.

זאב אלקין: הדבר השני שסוכם - בגלל שלכאורה הדיון היה צריך להיות דיון אישי ודיון אישי לא היה נכנס לאותן מסגרות הזמן שיש לנו כדי לעמוד במגבלת האירועים בהר הרצל, הסיכום היה שאנחנו כאן במסגרת סעיף בתקנון הכנסת שמאפשר בהסכמה לסטות מכללי הדיון, סעיף 142, אנחנו נסכם על דיון סיעתי שידברו בו רק סיעות האופוזיציה.

זאב אלקין: כל סיעת אופוזיציה תקבל שש דקות בדיון.

זאב אלקין: זה יאפשר לנו – שש כפול 7.

<רונית חייקין-יעקבי: אבל זה עד 13:30.

אורי מקלב: לא, עד 13:00.

אורי מקלב: אני לא יודע מי המציא שזה עד 13:30.

זאב אלקין: ב-13:30 כבר עולים לאוטובוסים.

זאב אלקין: הרי זה שש נטו, רונית.

זאב אלקין: אני גם לא יודע להגיד בוודאות ששאילתות יסתיימו ב-12:00.

זאב אלקין: זה הרי שאילתות, את יודעת.

זאב אלקין: ואם יגלוש עשר דקות, רבע שעה?

אורי מקלב: אני רק רוצה לציין שההחלטה היתה גם בנשיאות שהדיון הוא עד 13:00, עם גלישה במידה ו- - -

זאב אלקין: נכון.

זאב אלקין: היושב ראש אמר שאם צריך קצת הוא ייתן כמה דקות.

אורי מקלב: בישיבת הנהלת האופוזיציה כנראה נאמר בשם הנשיאות, בשם מישהו, שעד 13:30.

זאב אלקין: לא, זה לא נכון.

זאב אלקין: החלטת נשיאות היתה עד 13:00.

יצחק וקנין: עד 13:15 אמרו גג.

איתן כבל: יש שבעים פנים לתורה כי לא היה את מי לשאול.

איתן כבל: אני אמרתי את הדברים.

איתן כבל: אמרתי שב-13:30 על האוטובוסים.

זאב אלקין: נכון.

<רונית חייקין-יעקבי: התקנון קובע מינימום שלוש דקות לח"כ.

<רונית חייקין-יעקבי: אני מבקשת שתי דקות כדי שיוכלו לדבר אצלי שלושה.

זאב אלקין: לי זה לא מפריע, ממילא זה סדרי דיון מיוחדים.

ירדנה מלר-הורוביץ: אם אתם מסכימים.

איתן כבל: לי אין בעיה.

זאב אלקין: בסדר גמור.

זאב אלקין: החלוקה הפנימית של שש דקות וכל סיעה תחלק את זה איך שהיא רוצה.

זאב אלקין: רק תקפידו על שש דקות ביחד כדי שלא נגיע למצב לא נעים של עיכובים בכיוון של הר הרצל.

זאב אלקין: זה לא טוב אם זה מה שייווצר.

ירדנה מלר-הורוביץ: אני רק רוצה להעיר שלפני שעוברים להודעת הממשלה תהיה השבעה של חבר הכנסת ליטינצקי.

זאב אלקין: כן.

זאב אלקין: נכון.

זאב אלקין: אני שכחתי.

זאב אלקין: סליחה, אני מתנצל בפני חבר הכנסת מילר באופן מיוחד על זה ששכחתי את זה.

זאב אלקין: יהיו שאילתות, לאחר מכן תהיה השבעה של חבר הכנסת ליטינצקי, ולאחר מכן תהיה הודעת ממשלה ודיון.

אלכס מילר: אני חושב שאתה צריך להגיע להסדר גם איתו כמה דקות הוא מדבר.

זאב אלקין: אני סומך עליך שאתה תסביר לו שזה לא היום לספר לנו כל מה שהוא חשב כשהוא לא היה בכנסת.

זאב אלקין: איתן, תצטרך רק להתרגל לא לתת לו הנחיות מה להצביע.

איתן כבל: אני בעדו לגמרי.

יריב לוין: הוא כבר מתורגל עם סופה.

זאב אלקין: זה ההסדר.

זאב אלקין: וכמו שאיתן אומר, שש דקות כפול שבע נטו.

זאב אלקין: אנחנו די על הקשקש להספיק עד 13:00.

זאב אלקין: אני מקווה שגם בשאילתות לא יאריכו היום.

זאב אלקין: צריך לבקש, אם אפשר, מיושבי-ראש הישיבה לא - - -

איתן כבל: היושב-ראש צריך להקפיד.

זאב אלקין: חברים, במסגרת כל התהליך הזה אני גם אעדכן את הנוכחים כדי שלא תופתעו.

זאב אלקין: הרי יש לנו עוד סגנית שר פנים שכמו שאתם מבינים פג תוקף תפקידה בגלל שפג התוקף של השר אתמול.

זאב אלקין: אי-אפשר למנות אותה בממשלה עד שלא התמנה שר.

זאב אלקין: התהליך הוא – קודם שר מתמנה, מגיש בקשה.

זאב אלקין: הממשלה מצביעה ואז מודיעים לכנסת, לא מצביעים.

זאב אלקין: בגלל זה מה שסוכם הוא שברגע שגלעד יתמנה הוא יוציא לממשלה מכתב.

זאב אלקין: הממשלה תעשה משאל טלפוני – זה לא רלוונטי לשולחן הזה – ולמעשה כדי שהמינוי ייכנס לתוקף מידי ולא - - -

יצחק וקנין: אתה יכול היום?

זאב אלקין: זה להודיע, זה הודעה.

זאב אלקין: אין הצבעה על זה, אין כלום.

זאב אלקין: אחרת יפטרו.

איתן כבל: יספיקו עד שנהיה באוטובוסים?

יריב לוין: תעשה את זה אחרי הישיבה המיוחדת.

זאב אלקין: בדיוק.

זאב אלקין: מה שיקרה הוא שבתום הישיבה המיוחדת היושב-ראש אחרי שהוא יגיד: "כבוד הנשיא", ותסתיים הישיבה המיוחדת הוא לא ינעל את הישיבה.

זאב אלקין: הוא כנראה יעשה הפסקה של חמש דקות ויאפשר להקריא ואז ינעל – זה הכול.

יצחק וקנין: זאב, תתקדם, תתקדם.

יצחק וקנין: אנחנו איתך.

זאב אלקין: אם כן, זה ההסדר.

זאב אלקין: סיימתי להציג את הדברים.

זאב אלקין: שוב אני מודה לחבר הכנסת איתן כבל ולאנשי סיעות האופוזיציה על שיתוף הפעולה.

איתן כבל: בוקר טוב לכולם.

איתן כבל: אני רוצה לומר לפרוטוקול, כמובן שאתה ואני גם נשוחח בארבע עיניים.

איתן כבל: אני אומר לך בצורה הכי ברורה, זה לא היה לי קל, עם כל הכבוד ויש לי.

איתן כבל: אני יודע שמערכת היחסים שלי בתוך האופוזיציה היא יותר מטובה.

איתן כבל: סומכים עליי ונותנים לי את כל הקרדיט מפה עד להודעה חדשה, אבל הפעם זה היה קשה.

איתן כבל: אתה יודע, יש את העניינים הגדולים ובעניינים הגדולים: אל תוותר לי בכלום, אני לא אוותר לך בכלום.

איתן כבל: אבל אני אומר, אל תהיה כמו האגודה שכל דבר הוא ציפור נפש.

אורי מקלב: אני ארצה להגיב.

איתן כבל: עכשיו אצל אלקין כל דבר זה ציפור נפש.

איתן כבל: זה יכול להיות איזה חארטה בזימבבואה שצריך להצביע עליה ועל זה יכולה הממשלה ליפול.

איתן כבל: בסוף שכנעתי את החברים שלי זה שכשאני מדבר על אנשים כמו סגנית השר פאינה, על גלעד ארדן, בסוף החיים גם בנויים על פלטפורמה בין-אישית, חברית.

זאב אלקין: אתה אומר שאם אני הייתי אמור להתמנות לשר בחיים לא היו מסכימים להסדר הזה.

זאב אלקין: זה מה שאתה רומז.

איתן כבל: לא, לא.

איתן כבל: אלקין, אתה אדם אהוב עם כל זה.

איתן כבל: רק אני אומר, שתדע, וחשוב היה לי לומר את זה לא רק בארבע עיניים אליך כי שם נרחיב, אלא לומר את זה גם כאן לפרוטוקול כי צריך גם לדעת מה הן המידות של כל דבר.

איתן כבל: אני חושב שהעבודה עם יריב היתה במידה רבה דוגמה ומופת.

איתן כבל: הוא לא ויתר לי על כלום, אני לא ויתרתי לו על כלום.

איתן כבל: אבל בכל המעטפת האנושית הצלחנו להגיע להבנות.

איתן כבל: תקלות תמיד קורות, אני אומר את זה גם לך.

איתן כבל: אם פתאום מישהו הצביע בטעות כי הוא לא שמע או לא ראה, איך אומרים?

איתן כבל: השמיים לא נפלו ועל זה לא מבטלים וחוזרים לדטנט.

יריב לוין: זה קרה גם בקואליציה.

יריב לוין: היו כאלה שבטעות הגיעו להצבעה בניגוד למנהגם בדרך כלל.

איתן כבל: זה מה שרציתי לומר ושיהיה בהצלחה.

איתן כבל: תודה.

זאב אלקין: תודה רבה.

אורי מקלב: אני לא יודע כמה מודעים, אבל יש הרבה, וגם כאלה שלא נמצאים פה בחדר, לשיח הזה שהיה אתמול.

אורי מקלב: קודם כל, להתנצל ולהבהיר שלא היתה כאן כוונה נגד ארדן כי היתה מחשבה שכאילו יש התנגדות אישית, וזה ממש לא היה.

אורי מקלב: היתה כאן פגישה של אופוזיציה לאור כך שלא להסכים לדברים שבשיתוף פעולה עם הקואליציה - אולי דברים שהיו, אולי איזה דברים שחשבו שאולי יש איזה מסרים.

אורי מקלב: איתן הוביל את הקו.

אורי מקלב: אני אומר לכם, זה גרם בתוך המפלגות וגם בין המפלגות.

אורי מקלב: היו כאלה שהיתה להם עמדה ושינו את העמדה.

אורי מקלב: היו כאלה שבתוך המפלגה גם כן שינו את העמדה.

אורי מקלב: אנחנו מאמינים בדרך של שיתוף פעולה.

אורי מקלב: כל הפעולות שנעשו בעבר על-ידי האופוזיציה זה היה בעקבות לא מלחמה לשם מלחמה, אלא מלחמה בעקבות כך שהרגישו נפגעים מהקואליציה הדורסנית, מקביעת דברים ומטיפול בדברים.

אורי מקלב: אנחנו מברכים, אני אומר את זה כאן בגלוי, על שיתוף פעולה ועל גמישות משני הצדדים.

אורי מקלב: אתה ממשיך בדרך הזו שהיתה.

אורי מקלב: לכן, אנחנו תמכנו גם במהלך הזה על אף שהיו כאלה שעדיין אמרו שלא היה צריך לעשות את זה.

אורי מקלב: אנחנו תומכים בדרך ובכוונה הזו.

אורי מקלב: אנחנו מצהירים שבכוונתנו לשתף פעולה בכל דבר שקורה בשיתוף פעולה.

אורי מקלב: אני רוצה לחזק באמת את איתן.

אורי מקלב: זה לא היה לו כל כך קל לעבור את זה.

אורי מקלב: היתה לו ביקורת קשה מאוד, הוא עמד על זה.

איתן כבל: נכון, אמרתי.

אורי מקלב: הוא גם אמר שהוא רואה בשיתוף פעולה כדרך הנכונה לעשות עם הקואליציה.

אורי מקלב: אנחנו רוצים לברך ולחזק את הדרך הזו.

זאב אלקין: אני מאוד מברך על התפיסה הזו ומאוד אשמח להמשיך ברוח הזו.

איתן כבל: איפה שצריך להילחם נילחם.

איתן כבל: אני מצפה גם שהחברים שלי יילחמו.

יריב לוין: אפרופו, חברים שלא מגיעים להצבעות.

איתן כבל: אתה מספר לי?

זאב אלקין: למי שלא יודע ומכיר, אני אגיד לפרוטוקול שאיתן היה בין המורים הכי הכי חשובים שלי בקדנציה הראשונה שלי בכנסת.

זאב אלקין: כל מה שאני עושה פה - ממנו למדתי.

זאב אלקין: אם יש טענות אז לפנות אליו.

יריב לוין: רבותי, לפני שנעבור להצבעה אני רוצה לברך את חברנו אלכס מילר שמצטרף אלינו כחבר מן המניין לוועדה.

אלכס מילר: תודה.

אלכס מילר: ברוכים הנמצאים.

יריב לוין: הוא בא במקום דודו.

יריב לוין: אנחנו ננצל את ההזדמנות הזו וגם נודה לדודו שנמצא כאן על כהונתו הארוכה כחבר בוועדה הזו.

יריב לוין: אני עובר להצבעה.

יריב לוין: מי בעד סדרי הדיון המיוחדים כפי שהוצגו כאן על-ידי יושב-ראש הקואליציה?

יריב לוין: בעד – פה אחד סדרי דיון מיוחדים לישיבת הכנסת שתיערך היום, י"ב בחשוון התשע"ה, 5 בנובמבר 2014, בשעה 11:00 – לפי סעיף 142 לתקנון הכנסת, נתקבלו.

יריב לוין: אני מניח שזה פה אחד, נגד אין.

יריב לוין: יש נגד?

יריב לוין: כולם בעד, אין מתנגדים, אין נמנעים.

יריב לוין: אושר פה אחד.

זאב אלקין: תודה רבה.

יריב לוין: תודה רבה, הישיבה נעולה.